《婺七贤诗 其五 柳文肃道传》
明代·胡应麟

文肃兴闾阎，挥毫走当代。文事既渟泓，儒宗亦映带。

毫濡瀫川涘，研涤浦阳濑。一传太史公，粘天决千派。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。